open-index/open-wikipedia-markdown huggingface dataset:
ישיבת מחנים

**ישיבת אור תורה מַחֲנָיִם** היא ישיבת הסדר בראשות הרב שלמה וילק, הרב שראל רוזנבלט והרב יוסי פרומן, השוכנת בקיבוץ מגדל עוז שבגוש עציון (הקמפוס על שם רוברט מ' ברן), ומשתייכת למוסדות אור תורה סטון. אופייה של הישיבה ליברלי והיא משתייכת לחוגי האורתודוקסיה המודרנית.

## היסטוריה
141x141px|ממוזער|ימין|שיעור של הרב וילק בבית המדרש|טקסט=
הישיבה נוסדה בשנת 2011, בתחילת שנת הלימודים ה'תשע"ב, בקמפוס רוברט מ. ברן שבגבעת המבתר על יד מגדל עוז.

מקור שם הישיבה בכינוי אותו נתן אנדרה נהר למקום בו התחבא במשך תקופת השואה, לו קרא מחנים על שם הפסוק בספר בראשית: ().

הצוות המייסד הוא הרב שלמה ריסקין, אז ראש מוסדות אור תורה סטון, ראש הישיבה הרב שלמה וילק, הרב ד"ר ברוך קהת, הרב ד"ר שאול וידר והרב ד"ר דוד בן זזון. מלמדים בישיבה גם הרב יוסי פרומן והרב שראל רוזנבלט שמונו בתחילת שנת 2023 לראשי ישיבה, וכן הרב שלמה וולפיש, הרב ד"ר שלמה דב רוזן, הרב ד"ר יעקב נגן, הרב אלחנן ניר, הרב אברהם סתיו, הרב אושרי ברוך ועוד.

ב-7 באוגוסט 2019, בשעות הערב, נרצח בסמוך לישיבה תלמיד הישיבה דביר שורק, בנו של יואב שורק.

## מאפייני הלימוד
מטרתה המוצהרת של ישיבת מחנים היא לפתח מנהיגות תורנית רציונלית וליברלית שתוכל להתמודד עם אתגרי הדור כפי שרואים אותם מייסדי הישיבה ובייחוד האתגרים הלאומיים של עיצוב מדינת ישראל לאור התורה. מטרה נוספת היא לעורר חידושים הלכתיים בתחומים כמו המשפחה, הקהילה והחברה, בהלכות "שנוסדו ונתחדשו בגלות וחסר האומץ לחדש בהן" (מתוך חזון הישיבה).

בסדר בוקר לומדים גמרא בעיון. הלימוד משלב כלים מסורתיים לצד כלים אקדמיים פילולוגיים, בהם שיטת הרבדים וכן טקסטים ספרותיים ותרבותיים עתיקים ומודרניים. סדר צהריים הוא סדר מחשבה, הכולל לימוד בחברותא של נושא מחשבתי, שיעור סיכום, ולאחריו לימוד חופשי ושיעורים לבחירה. נושאי סדר המחשבה כוללים תנ"ך, תלמוד ירושלמי, נושאים אקטואליים בהלכה, פילוסופיה, תורת הרב קוק, חסידות ועוד. בסדר ערב בישיבה לומדים גמרא בבקיאות. הלימוד בכל הסדרים, למעט השיעורים, מתבצע עם חברותא.

תוכנית הלימודים כוללת פעם בשבוע במשך שעה וחצי קורסים אקדמיים בנושאי - ביקורת תרבות, מדעי המדינה, היסטוריה, פסיכולוגיה, פילוסופיה, לימודי מגדר ועוד. נושאי הקורסים משתנים בכל שנה. בישיבה לומדים כמאה וחמישים תלמידים.

## מוסדות נוספים
בישיבה פועל כולל אברכים על שם יוסף וגינדל שטראוס להכשרת רבנים בראשות הרב ידידיה לאו, ובתחום קמפוס הישיבה פועלים גם מכון עמיאל בראשות הרב אליהו בירנבוים אשר מכשיר רבנים ומחנכים לשליחות בתפוצות ומכון בליקלה לשיח בין דתי בניהולם של הרב יעקב נגן, הרב שראל רוזנבלט וד"ר אסף מלאך.

## קישורים חיצוניים

* 

* הישיבה באתר אור תורה סטון
* ערוץ היוטיוב של הישיבה

## הערות שוליים

קטגוריה:מגדל עוז
קטגוריה:אור תורה סטון
מחנים
מחנים
גלווארינו

ממוזער|left|220px|Galvarino
**גלווארינו** היה לוחם מפורסם, בן לעם המפוצ'ה, שפעל במהלך רוב החלק הראשון של מלחמת האראוקו. הוא נלחם ונפל בשבי יחד עם מאה וחמישים בני מפוצ'ה אחרים, בקרב לגוניאס (Lagunillas) נגד המושל גרסיה הורטדו דה מנדוזה (García Hurtado de Mendoza).

כעונש על ההתקוממות, כמה מאסירים אלה נידונו לקטיעת כף ידם הימנית ואפם, ואילו לאחרים, כולל גלווארינו, נכרתו שתי הידיים. לאחר מכן גלווארינו והשאר שוחררו על מנת להפיץ את לקח סבלם שירתיע את שאר המפוצ'ה מפני ניסיונות התנגדות ("למען יראו וייראו"). מנדוזה שלח את גלווארינו לקאופוליקאן לבשרו ולערערו.

כאשר חזר למפוצ'ה הופיע גלווארינו לפני קאופוליקאן ומועצת הלוחמה, והראה להם את ידיו הקטועות. הוא קרא לצדק ולהתקוממות גדולה יותר של המפוצ'ה נגד הפולש הספרדי, כמו זו של לאוטארו. בזכות גבורתו מונה על ידי המועצה לפקד על כח לחימה. 
גלווארינו קיבל סכינים שנרתמו לזרועותיו במקום ידיים, ולחם לצד קאופוליקאן בספרדים.

לאחר שעה של לחימה מנדוזה ניצח. 3000 אינדיאנים נפלו חלל, ומעל 800 בשבי, כולל גלווארינו. מנדוזה הורה להורגו באמצעות כלבים. לעומת זאת, בספר "לה אראוקנה" (La Araucana) נאמר כי בסוף הוא מת בתלייה.

קטגוריה:מלחמת האראוקו
קטגוריה:אינדיאנים
קטגוריה:נפטרים ב-1557
מאטיי מיטרוביץ'

**מאטיי מיטרוביץ**' (בקרואטית: **Matej Mitrović**; נולד ב-10 בנובמבר 1993 בפוז'גה שבקרואטיה) הוא כדורגלן קרואטי המשחק בעמדת הבלם בקבוצת רייקה ובנבחרת קרואטיה.

## קריירת מועדונים

### ציבאליה
מיטרוביץ' גדל במחלקות נוער של מועדונים קטנים, ובשנת 2011 עבר למחלקת הנוער של ציבאליה מליגת העל הקרואטית. ב-25 בפברואר 2012 ערך מיטרוביץ' את הופעת הבכורה שלו במועדון, כשנכנס כמחליף בדקה ה-65 בניצחון 0–1 על סלאבן בלופו במסגרת המחזור ה-19 בליגה. בעונתו הראשונה בקבוצה הבוגרת ערך מיטרוביץ' 4 הופעות ליגה. בעונת , שהסתיימה בירידתה של ציבאליה לליגת המשנה הקרואטית, ערך מיטרוביץ' 33 הופעות ליגה. בתחילת העונה הבאה הוסיף מיטרוביץ' 3 הופעות ליגה.

### רייקה
לקראת עונת  חתם מיטרוביץ' ברייקה מליגת העל הקרואטית. ב-9 באוקטובר 2013 ערך מיטרוביץ' את הופעת הבכורה שלו במועדון, כששיחק 90 דקות בניצחון 11-0 במסגרת הגביע הקרואטי. ב-19 באוקטובר ערך מיטרוביץ' את הופעת הבכורה שלו בליגה, כששיחק 90 דקות בניצחון 0–3 על זאדאר במסגרת המחזור ה-13 בליגה. ב-13 במאי 2014 הבקיע מיטרוביץ' את שער הבכורה שלו במועדון, שער בדקה ה-36 בניצחון 0–2 על דינמו זאגרב במסגרת משחק הגומלין של גמר הגביע הקרואטי לעונת , בו זכתה רייקה. בעונתו הראשונה במועדון ערך מיטרוביץ' 8 הופעות ליגה.

ב-11 ביולי 2014 שיחק מיטרוביץ' 90 דקות בגמר הסופר קאפ הקרואטי, בו ניצחה רייקה את דינמו זאגרב בתוצאה 1–2. ב-2 באוקטובר ערך מיטרוביץ' את הופעת הבכורה שלו בשלב הבתים של ליגה האירופית, כששיחק 90 דקות בתיקו 2-2 נגד סביליה במסגרת שלב הבתים לעונת . ב-14 באפריל 2015 הבקיע מיטרוביץ' את שער הבכורה שלו בליגת העל הקרואטית, שער בדקה ה-59 בניצחון 1–4 על נ.ק. זאגרב במסגרת המחזור ה-28 בליגה. מיטרוביץ' ערך 26 הופעות ליגה בעונת , בהן הבקיע שער אחד. בעונת  ערך מיטרוביץ' 23 הופעות ליגה, בהן הבקיע שער אחד.

## קריירה בינלאומית
ב-12 בנובמבר 2014 ערך מיטרוביץ' את הופעת הבכורה שלו בנבחרת קרואטיה, כשנכנס כמחליף בדקה ה-84 בהפסד 1–2 לנבחרת ארגנטינה במשחק ידידות. ב-6 באוקטובר 2016, בהופעתו השנייה בנבחרת, הבקיע מיטרוביץ' את שער הבכורה שלו, שער בדקה ה-68 בניצחון 0–6 על נבחרת קוסובו במסגרת מוקדמות מונדיאל 2018.

## תארים
;רייקה
* הגביע הקרואטי (1): 2013/2014
* הסופר קאפ הקרואטי (1): 2014

;בשיקטש
*אליפות טורקיה (1): 2016/2017

;קלאב ברוז'
* אליפות בלגיה (4): 2017/2018, 2019/2020, 2020/2021, 2021/2022
* הסופר קאפ הבלגי: 2018, 2021

## קישורים חיצוניים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:כדורגלני ציבאליה
קטגוריה:כדורגלני רייקה
קטגוריה:כדורגלני בשיקטש
קטגוריה:כדורגלני קלאב ברוז'
קטגוריה:כדורגלני נבחרת קרואטיה
קטגוריה:קרואטים שנולדו ב-1993
לארט פקראדה

**לארט פקראדה** (באלבנית: **Leart Paqarada**; נולד ב-8 בנובמבר 1994 בברמן שבגרמניה) הוא כדורגלן קוסוברי ממוצא אלבני המשחק בעמדת המגן השמאלי בקבוצת פ.צ. היידנהיים ובנבחרת קוסובו.

## קריירת מועדונים
פקראדה נולד בברמן שבגרמניה. הוא החל לשחק במחלקת הנוער של ורדר ברמן, ובשנת 2003 עבר למחלקת הנוער של באייר לברקוזן. בשנת 2012 החל פקראדה לשחק בבאייר לברקוזן II, קבוצת המילואים של באייר לברקוזן. לקראת עונת  עבר פקראדה לס.ו. זנדהאוזן מהבונדסליגה השנייה. ב-10 באוגוסט 2014 ערך פקראדה את הופעת הבכורה שלו במועדון, כששיחק 90 דקות בתיקו 1-1 נגד פ.צ. קייזרסלאוטרן במסגרת המחזור השני בליגה. בעונתו הראשונה במועדון ערך פקראדה 14 הופעות ליגה, ובעונתו השנייה הוסיף 29 הופעות.

## קריירה בינלאומית
ב-10 באוקטובר 2015 ערך פקראדה את הופעת הבכורה שלו בנבחרת קוסובו, כששיחק 57 דקות בניצחון 0–2 על נבחרת גינאה המשוונית במשחק ידידות.

## קישורים חיצוניים

קטגוריה:כדורגלנים גרמנים
קטגוריה:כדורגלנים קוסוברים
קטגוריה:מגני כדורגל גרמנים
קטגוריה:מגני כדורגל קוסוברים
קטגוריה:ברמן: כדורגלנים
קטגוריה:כדורגלני ס.ו. זנדהאוזן
קטגוריה:כדורגלני נבחרת קוסובו
קטגוריה:כדורגלני זנקט פאולי
קטגוריה:גרמנים שנולדו ב-1994
קטגוריה:קוסוברים שנולדו ב-1994
קטגוריה:כדורגלני פ.צ. קלן
קטגוריה:כדורגלני פ.צ. היידנהיים
הדיוויזיה ה-25 (ורמאכט)

**הדיוויזיה ה-25** (בגרמנית: **25. Infanterie-Division**) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה בפלישה לפולין, במערכה על צרפת, בקרבות שונים בחזית המזרחית, ולאחר מכן הוסבה ל**דיוויזיית הפאנצרגרנדיר ה-25**, והושמדה במבצע בגרטיון. הדיוויזיה הוקמה מחדש, ולחמה בחזית המערבית ובכלל זה במבצע נורדווינד.

## היסטוריה
### הדיוויזיה הממונעת ה-25
הדיוויזיה הוקמה ב-1 באפריל 1936 בלודוויגסבורג לצורך כיבוש חבל הריין, והועמדה תחת פיקוד הוברט שאלר-קלידה, שהוחלף ב-6 באוקטובר 1936 על ידי כריסטיאן הנזן. במהלך המערכה בפולין הייתה הדיוויזיה חלק מהקורפוס ה-9 במסגרת הארמייה הראשונה בחזית המערבית. במהלך המערכה על צרפת לחמה הדיוויזיה כחלק מהקורפוס ה-18 במסגרת הארמייה התשיעית, ובנובמבר 1940 הוסבה הדיוויזיה לדיוויזיה ממונעת. במהלך מבצע ברברוסה לחמה הדיוויזיה כחלק מהקורפוס הממונע ה-3 במסגרת ארמיית הפאנצר הראשונה, והשתתפה בקרב אומן ובקרב קייב. בספטמבר 1941 הועברה הדיוויזיה תחת פיקוד ארמיית הפאנצר השנייה, ובמהלך הקרב על מוסקבה לחמה הדיוויזיה כחלק מקורפוס הפאנצר ה-48. במהלך שנת 1942 לחמה הדיוויזיה בגזרה המרכזית במסגרת ארמיית הפאנצר השנייה, כחלק מקורפוס הפאנצר ה-47 והקורפוס ה-53 לסירוגין.

### דיוויזיית הפאנצרגרנדיר ה-25
ב-23 ביולי 1943 שונה שמה של הדיוויזיה ל**דיוויזיית הפאנצרגרנדיר ה-25**. הדיוויזיה לחמה בתחילה כחלק מארמיית הפאנצר השנייה, ולאחר מכן כחלק מהארמייה הרביעית. במהלך מבצע בגרטיון לחמה הדיוויזיה כחלק מהקורפוס ה-27 במסגרת הארמייה הרביעית, וביולי 1944 הושמדה הדיוויזיה על יד מינסק.

בסתיו 1944 הוקמה הדיוויזיה מחדש, על בסיס חטיבת הפאנצר ה-107, והועמדה תחת פיקוד הקורפוס ה-13 במסגרת הארמייה הראשונה. בינואר 1945 לחמה הדיוויזיה במבצע נורדווינד, ובפברואר הועברה הדיוויזיה תחת פיקוד קורפוס הפאנצר אס אס ה-11 במסגרת הארמייה התשיעית. באפריל השתתפה הדיוויזיה בקרב על ברלין, ולאחר מכן נמלטו שרידי הדיוויזיה מערבה ונכנעו לבעלות הברית המערביות.

## מפקדים

## קישורים חיצוניים
* הדיוויזיה ה-25 באתר lexikon-der-wehrmacht 
* דיוויזיית הפאנצרגרנדיר ה-25 באתר lexikon-der-wehrmacht 

25
דיוויזיה 25
גסטון גורוסאגה

**גסטון גורוסאגה** (בספרדית: **Gastón Guruceaga**; נולד ב-15 במרץ 1995 בארטיגס שבאורוגוואי) הוא כדורגלן אורוגוואי המשחק בעמדת השוער בקבוצת דפורטיבו קאלי מליגת העל הקולומביאנית.

## קריירת מועדונים
ב-16 באוגוסט 2015 ערך גורוסאגה את הופעת הבכורה שלו בפניארול מליגת העל האורוגוואית, כששיחק 90 דקות בניצחון 3-0 על סרו במסגרת המחזור הראשון בליגה. בעונתו הראשונה בקבוצה הבוגרת ערך גורוסאגה 31 הופעות ליגה, וזכה עם קבוצתו באליפות אורוגוואי.

## קריירה בינלאומית
גורוסאגה זומן לראשונה לסגל נבחרת אורוגוואי לקראת המשחק נגד נבחרת ונצואלה ב-7 באוקטובר 2016 במסגרת מוקדמות מונדיאל 2018, אך לא שיחק במשחק.

## תארים
;פניארול
* אליפות אורוגוואי (2): 2015/2016, 2017

## קישורים חיצוניים

קטגוריה:שוערי כדורגל אורוגוואים
קטגוריה:כדורגלנים אורוגוואים
קטגוריה:כדורגלני פניארול
קטגוריה:כדורגלני גוארני
קטגוריה:כדורגלני טיגרה
קטגוריה:כדורגלני מונטווידאו סיטי טורק
קטגוריה:כדורגלני ליברפול מונטווידאו
קטגוריה:כדורגלני דפורטיבו קאלי
קטגוריה:אורוגוואים שנולדו ב-1995
קוניאספור

**טורקו קוניאספור** הוא מועדון ספורט טורקי מקוניה שבטורקיה. המועדון משחק עם מדים בצבעים ירוק ולבן, ועורך את משחקיו הביתיים בטורקו ארנה אשר בקוניה.

## היסטוריה
המועדון הוקם בשנת 1922 תחת השם "קוניה גנצ'לרבירליגי" ושיחק עם מדים ירוקים-לבנים. בשנת 1965 המועדון התאחד עם "מראמספור" ו"סלצ'וקספור וצ'ימנטוספור" והצבע השחור נוסף למדי החוץ של המועדון. בשנת 1981 המועדון התאחד עם "קוניה אידמן יורדו".

בעונת  העפיל המועדון לליגת העל לראשונה בתולדותיו. בעונת  קוניאספור הגיע לחצי גמר הגביע הטורקי בו הפסידה לבשיקטש. 4 שנים לאחר מכן המועדון חזר לליגה השנייה אחרי 5 שנים. בשנת  קוניאספור חזרה לליגת העל.

בשנת  קוניאספור חנכה את אצטדיונה החדש טורקו ארנה שהוקם כתחליף לאצטדיון אטאטורק קוניה.

בעונת  המועדון רשם את הישג השיא שלו כאשר סיים במקום השלישי שהקנה לה כרטיס לשלב הבתים של הליגה האירופית. הקבוצה העפילה לשלב הבתים של הליגה האירופית לעונת 2016/2017 מול שחטאר דונצק, ק.א.א. גנט ובראגה. קוניאספור סיימה את שלב הבתים במקום האחרון, עם חמישה הפסדים ותיקו אחד.

ב-31 בינואר 2018 חתם השחקן סמואל אטו בקבוצה לשנתיים וחצי.

בעונת 2017/2018 המועדון העפיל פעם נוספת לשלב הבתים של הליגה האירופית. הפעם היא שיחקה בבית יחד עם מארסיי, ויטוריה גימראייש ורד בול זלצבורג. בעונה זו סיימה קוניאספור במקום השלישי לאחר ניצחון בודד, שלוש תוצאות תיקו ושני הפסדים. אותה עונה הייתה רעה מאוד מבחינת קוניאספור בליגה כאשר היא נאלצה להאבק במאבקי תחתית.

## סגל הקבוצה
; נכון ל-1 באוקטובר 2025

## תארים
גביע טורקי:
* 2016/2017

הסופר קאפ הטורקי:
* 2017

## קישורים חיצוניים

*

קטגוריה:קבוצות כדורגל טורקיות
קטגוריה:קבוצות כדורגל שהוקמו ב-1922
חיים פליטר

**חיים פליטר** היה ספורטאי ספורט נכים לשעבר בתחרויות אתלטיקה, אלוף פאראלימפי בתחרויות הטלת כידון וזריקת דיסקוס.

## קריירה
ב התחרה בשש תחרויות: בזריקת דיסקוס זכה במדליית כסף (33.68 מטר), בהטלת כידון זכה במדליית ארד (27.47 מטר), בסללום כיסאות גלגלים סיים במקום הרביעי (0:50.60 שניות), בקרב חמש סיים במקום השישי, בהדיפת כדור ברזל סיים במקום השמיני ובתחרות מרתון סיים במקום ה-34.

ב זכה בשתי מדליות זהב: בהטלת כידון (29.43 מטר) ובזריקת דיסקוס (36.24 מטר). עוד הוא זכה במדליית ארד בהדיפת כדור ברזל (9.5 מטר) והשתתף בתחרות קרב חמש אותה סיים במקום החמישי.

ב זכה במדליית כסף בזריקת דיסקוס (40.76 מטר) ובשתי מדליות ארד: בהטלת כידון (37.72 מטר) ובהדיפת כדור ברזל (10.57 מטר). בתחרות קרב חמש סיים במקום הרביעי.

היה נשוי לכוכבה פליטר ואב לשלושה.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:אתלטים נכים ישראלים
קטגוריה:אתלטים פאראלימפיים ישראלים
קטגוריה:הודפי כדור ברזל ישראלים
קטגוריה:מטילי כידון ישראלים
קטגוריה:זורקי דיסקוס ישראלים
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:אתלטים במשחקים הפאראלימפיים ניו יורק וסטוק מנדוויל (1984)
קטגוריה:ישראלים שנולדו במאה ה-20
המטרייה הכחולה

**המטרייה הכחולה** (באנגלית: **The Blue Umbrella**) הוא סרט הנפשה ממוחשבת קצר מבית היוצר של פיקסאר. הסרט הוקרן בבתי הקולנוע לפני בית ספר למפלצות שיצא לאקרנים ב־21 ביוני 2013.
הסרט בוים על ידי סשקה אנסלד (Saschka Unseld).

## הפקה
במאי הסרט, סשקה אנסלד, אמר כי חשב על הרעיון לסרט כאשר ראה מטרייה שבורה בצידי הדרך בסן פרנסיסקו.

אנסלד ושותפיו לסרט החלו לצלם חפצים דוממים ברחובות הערים ניו יורק, סן פרנסיסקו, שיקגו ופריז. אנסלד תיאר את הסרט כ״הצהרת אהבה לגשם״.

מערכות המחשב של פיקסאר עודכנו על מנת ליצור אלמנטים של תאורה והשתקפות ריאליסטיים.

בדומה לשאר הסרטים הקצרים של פיקסאר, הסרט אילם ללא כל דיאלוג, אלא מלווה במוזיקה ואלמנטים חזותיים על מנת לעורר תגובה רגשית אצל הצופים.

## עלילה
העיר ניו יורק מתעוררת לחיים על ידי סופת גשמים. חפצים רבים לאורך הרחוב (כגון: תמרורים, תיבות דואר, מרזבים, בניינים וחלונות) מתעוררים לחיים ו״מקבלים פנים״ (האנשה). אנשים עוברים ברחוב מתחת למטריות שלהם, כל המטריות שחורות בעלות פנים זעופות, למעט מטרייה אחת בצבע כחול הנראית שמחה וצוהלת מן הגשמים.
הבעלים של המטרייה הכחולה נעצר במעבר החצייה ומחכה לרמזור ירוק. המטרייה הכחולה פוגשת לפתע במטרייה אדומה ויפה. השתיים מחליפות מבטים מבוישים ומלאי סקרנות, אך דרכיהם של הבעלים שלהן נפרדות.
הבעלים של המטרייה הכחולה מתחיל לרדת לכיוון תחנת הסאבווי, אך המטרייה בורחת ממנו ומתעופפת לכיוון המטרייה האדומה. בחיפוש אחר המטרייה האדומה, המטרייה הכחולה נקלעת לסכנות בכביש המהיר אך נחלצת בעזרת חבריה, החפצים.
המטרייה הכחולה נתקלת לבסוף בפגוש של משאית ומוטלת שבורה לצד הכביש. בעליה של המטרייה באים לקחת אותה ופוגשים במטרייה האדומה ובבעליה.
שתי המטריות ובעליהן מתיישבות במסעדה בחוץ, בזמן הגשם השוטף, לשמחתן ולשמחת החפצים ברחוב.

## פרסום
הסרט הוקרן לראשונה ב־12 בפברואר 2013 בפסטיבל הסרטים הבינלאומי בברלין ה-63.
הסרט יצא לאקרנים כסרטון קצר טרום הקרנת הסרט בית ספר למפלצות, כנהוג בסרטי פיקסאר, ונכלל במהדורות ה-DVD והBlue Ray של הסרט. בשנת 2018 הופץ הסרט באוסף הסרטים הקצרים של פיקסאר, חלק 3.

פסקול הסרט הולחן על ידי ג'ון בריון ומלווה בקולה של שרה יפה (Sarah Jaffe).

## ביקורות
הסרט הקצר זכה לשבחי המבקרים. אתר הסרטים Collider נתן לסרט ציון 100 ובביקורת נכתב:

״בלי להרוס את שאר הסיפור, אני רק רוצה לומר כי **המטרייה הכחולה** הוא סרטון מהנה בן שש דקות. זהו סיפור נחמד על ׳נער פוגש נערה׳ ומציג מספר דמויות בלתי נשכחות בעיר, שכשתסתכלו עליהן, יגרמו לכם לחייך ולראות פרצופים בכל מקום שתלכו. זה סרט חכם, חמוד, מוזר ופתיח הולם לבית ספר למפלצות״.

## קישורים חיצוניים
* 

* הסרט המלא

קטגוריה:סרטים אמריקאיים
קטגוריה:מפלצות בע"מ
קטגוריה:סרטים קצרים של פיקסאר
פוקסיה (מערכת הפעלה)

**פוקסיה** (באנגלית: **Fuchsia**) היא מערכת הפעלה שפותחה על ידי חברת גוגל.

בניגוד למערכות אחרות מבית גוגל, כגון ChromeOS או אנדרואיד אשר מבוססות על ליבת לינוקס, פוקסיה מבוססת על מיקרו-ליבה בשם "זירקון" (Zircon, לשעבר "מגנטה" Magenta) היא כתובה בשפות: C++, Dart, Go, Rust, Python ו-C.

פוקסיה עובדת הן על טלפונים ניידים והן על מחשבים אישיים וגם על שעונים חכמים.

## היסטוריה
באוגוסט 2016 דיווחו כלי תקשורת על קוד מסתורי שפורסם ב-GitHub שגילה כי גוגל מפתחת מערכת הפעלה חדשה בשם "פוקסיה". למרות שלא פורסמה הודעה רשמית, בחינה של הקוד הראתה כי ביכולתו לפעול על גבי כל המכשירים, כולל "מערכות מידע מקוונות למכוניות, למכשירים דוגמת רמזורים ושעונים דיגיטליים, וכלה בטלפונים חכמים, מחשבי לוח ומחשבים אישיים". הקוד שונה מאנדרואיד וממערכת ההפעלה Chrome OS בשל היותו מבוסס על ליבה חדשה בשם Magenta, ולא לינוקס.

במאי 2017 נכתב באתר Ars Technica על ממשק המשתמש החדש של פוקסיה כי שדרוג ממשק שורת הפקודה בחודש אוגוסט יחד עם היזם שכותב כי פוקסיה "זה לא צעצוע, זה לא פרויקט של 20%", וכי הפרויקט עדיין נמצא בפיתוח. בנוסף כלי תקשורת רבים כתבו על הקשרים ההדוקים לכאורה שמקיים הפרויקט עם אנדרואיד, והעלו השערות לפיהן פוקסיה עשוי להחליף את אנדרואיד, בצורה שתפתור בעיות במערכת זו.

בנובמבר 2017 נוצרה במערכת תמיכה ראשונית בשפת התכנות סוויפט.

בינואר 2018 פרסמה גוגל מדריך כיצד להפעיל את מערכת ההפעלה פוקסיה על מכשירי פיקסל מתוצרתה.

בינואר 2019 אושרה תמיכה ביישומונים לאנדרואיד, שנכללים בבסיס המערכת.

המערכת הושקה רשמית בסוף חודש מאי 2021.

## קישורים חיצוניים

* 
* גוגל פוקסיה, באתר GitHub
* קוד המקור של פוקסיה, באתר של גוגל
* (unofficial) Google Fuchsia Wiki
* רונן מנדזיצקי, גוגל מפתחת את מערכת ההפעלה שתחליף את אנדרואיד תוך 5 שנים, באתר גאדג'טי, 19 ביולי 2018
* 

## הערות שוליים

קטגוריה:מערכות הפעלה זמן אמת
קטגוריה:גוגל: תוכנה
סרגיי אגאשקוב

**סרגיי אגאשקוב** () הוא מאמן כדורגל ושחקן עבר סובייטי-טורקמני.

## קריירה
אגאשקוב גדל בקבוצת קולחוזצ'י אשגבאט. בגיל 22 חתם בסק"א רוסטוב מליגת העל הסובייטית בה שיחק כשנתיים. בעונת  חתם בטורפדו מוסקבה בה שיחק חמש שנים. לאחר פירוק ליגת העל הסובייטית, אגאשקוב חתם בפוהאנג סטילרס מליגת העל של קוריאה הדרומית בה רשם רק 3 הופעות ובינואר  עזב את המועדון וחתם בבית"ר תל אביב מהליגה הלאומית (הליגה הראשונה דאז), אך בתום העונה ירדה הקבוצה לליגה הארצית.

בקיץ  חתם באנקרגוצ'ו בה שיחק עונה אחת. בקיץ  חזר לטופרדו מוסקבה בה שיחק 3 שנים בסיומן פרש.

לאחר פרישתו, אגאשקוב מונה למאמן קבוצת המילואים של טורפדו מוסקבה. בשנת  מונה למאמנה של דינאבורג מליגת העל הלטבית. בשנת  מונה למאמנה של וולגה טבר.

## קישורים חיצוניים

* פרופיל השחקן באתר K-League

קטגוריה:כדורגלנים טורקמנים
קטגוריה:קשרי כדורגל סובייטים
קטגוריה:כדורגלנים סובייטים
קטגוריה:קשרי כדורגל טורקמנים
קטגוריה:אשגבאט: כדורגלנים
קטגוריה:כדורגלני סק"א רוסטוב
קטגוריה:כדורגלני טורפדו מוסקבה
קטגוריה:כדורגלני בית"ר תל אביב
קטגוריה:כדורגלני אנקרגוג'ו
קטגוריה:ספורטאים זרים בקוריאה הדרומית
קטגוריה:ספורטאים זרים בטורקיה
קטגוריה:ספורטאים זרים ברוסיה
קטגוריה:כדורגלנים זרים בישראל
קטגוריה:מאמני כדורגל טורקמנים
קטגוריה:סובייטים שנולדו ב-1962
קטגוריה:טורקמנים שנולדו ב-1962
Popular Problems

**Popular Problems** הוא אלבום האולפן ה-13 של הזמר הקנדי לאונרד כהן. האלבום יצא ב-22 בספטמבר 2014. רוב שירי האלבום הם חדשים, מלבד מספר שירים, שכבר בוצעו בעבר.

## ביקורת

מאז צאתו זכה האלבום לביקורות חיוביות. אתר Metacritic, המאגד ביקורות שונות, נתן לאלבום ציון 86 מתוך 100 משקלול של 26 ביקורות. תום ג'ורק מאתר AllMusic כתב כי בגיל שמונים, כהן מראה שעוד יש לו מה להציע, וטען שזהו אלבומו הטוב ביותר מאז "The Future" שאותו הוציא ב-1992. הניו יורק טיימס כתב סקירה חיובית אך מתונה. כהן מכונה בה "אחד כותבי האפוריזם הטובים ביותר". באותה סקירה טענו המבקרים ג'ון פרלס, נייט צ'ינן וג'ון קרמניקה (Jon Pareles, Nate Chinen & Jon Caramanica), כי השיר "Did I Ever Love You" הוא פיספוס וטעות גדולה, בשל קולות הרקע הקופצניים שליוו את כהן. ניק מקורמיק מאתר הטלגרף כינה את האלבום "יצירת מופת".

גם בעיתונות הישראלית זכה האלבום לביקורות טובות. רז ישראלי מאתר nrg כתב בביקורתו כי "לאונרד כהן חותם קריירה עילאית באלבום מופת. האלבום החדש של לאונרד כהן לא צפוי כשם שהוא עצוב, מרתק ומפתיע כפי שהגיח לעולם, בסמוך ליום הולדתו ה-80. ההשלמה של המשורר הדגול עם המוות מקבלת פנים של אלבום פרידה מופתי של אמן שלא היה ולא יהיה כמוהו לעולם". מני אבירם מאתר "וואלה" ציין כי האלבום "מרגש עד דמעות". באתר "יוסמיוסיק" קיבל האלבום ארבעה וחצי כוכבים מתוך חמישה, וצוין כי "יש בו [=באלבום] זרימה מופלאה של יוצר שממזג תבונה ותחושה".

## מצעדים ומכירות
האלבום הגיע למקום הראשון במצעד האלבומים הקנדי, ומכר 20,000 עותקים בשבוע הראשון לצאתו. בשבוע השני ירד למקום השני, לאחר אלבומו של בריאן אדמס *[[Tracks of My Years]]*, ומכר 10,500 עותקים. נכון לינואר 2015, נמכרו 68,000 עותקים של האלבום בקנדה.

בארצות הברית הגיע האלבום למקום ה-15 במצעד בילבורד 200, למקום הראשון במצעד הפולק ולמקום הרביעי במצעד אלבומי הרוק, ומכר 20,000 עותקים. נכון למאי 2015, האלבום מכר 67,000 עותקים בארצות הברית.

## רשימת השמעה

## קישורים חיצוניים

## הערות שוליים

קטגוריה:אלבומי לאונרד כהן
קטגוריה:אלבומים באנגלית
קטגוריה:אלבומים שהופקו על ידי פטריק לאונרד
קטגוריה:אלבומי בלוז
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת קולומביה רקורדס
לגונת גאראבוגאזקול

**לגונת גאראבוגאזקול** (בטורקמנית: **Garabogazköl Aylagy**, אגם המצר השחור) היא שקע טופוגרפי ממזרח לים הכספי, בשטחה של טורקמניסטן, המהווה לגונה של ים זה. הלגונה משתרעת על פני שטח של 18,000 קילומטר מרובע.

בין הלגונה לבין הים הכספי מפריד רכס סלעי נמוך, שבו תעלה צרה שדרכה זורמים מי הים אל הלגונה. מפלס מי הלגונה משתנה מעת לעת בהתאם למפלס מי הים הכספי, ולעיתים הופכת הלגונה לרדודה מאוד. על גבי הרכס, כ-50 קילומטרים מצפון לתעלה, שוכנת העיירה גאראבוגאז (Garabogaz) ובה כ-10,000 תושבים.

רמת המליחות של מי הלגונה - 35% - היא גבוהה מאוד, בדומה למימי ים המלח (מליחות מי הים הכספי היא 1.2% ושל מרבית הימים על פני כדור הארץ - 3-4%). בשל מליחותה אין בלגונה צמחייה מימית. הפקת מלח מהלגונה החלה בשנות ה-20 של המאה ה-20. בשנת 1973 הסתיימה הקמתו בגאראבוגאז של מפעל מודרני להפקת מלחים מהלגונה.

בשנת 1980, על רקע דאגה מירידת מפלס מי הים הכספי עקב אידוי, נחסמה התעלה שהוליכה מים ממנו אל הלגונה. עד 1984 התייבשה הלגונה כליל. עקב כך התעוררו בעיות סביבתיות קשות, כאשר מלח שנישא ברוח מהלגונה היבשה המליח את הקרקע על פני שטח נרחב ממזרח לה. ביוני 1992, לאחר שמפלס מי הים הכספי שב לעלות, נפרץ המחסום בתעלה שבינו לבין הלגונה והיא הוצפה שוב.

## קישורים חיצוניים

* תמונת לוויין של התעלה שבין הים הכספי לבין הלגונה
* תקציר מאמר הערכה פיזית וכימית של הלגונה
* 

גאראבוגאזקול
קטגוריה:ימות ואגמים מלוחים
קטגוריה:הים הכספי
קטגוריה:טורקמניסטן: גאוגרפיה
קטגוריה:הפקת מלחים
אוניברסיטת מיינץ

**אוניברסיטת מיינץ על שם יוהאן גוטנברג** (בגרמנית: **Johannes Gutenberg-Universität Mainz**) היא אוניברסיטה במיינץ, בירת מדינת ריינלנד-פפאלץ שבגרמניה. האוניברסיטה נקראת על שם יוהאן גוטנברג, ממציא הדפוס, אשר נולד וחי במיינץ. באוניברסיטה לומדים, נכון ל-2020, כ-31,000 תלמידים ב-10 פקולטות, והיא אחת מעשר האוניברסיטאות הגדולות בגרמניה. האוניברסיטה חברה ב-U15 (אוניברסיטאות בגרמניה).

האוניברסיטה נחשבת לאחת האוניברסיטאות הטובות בגרמניה, במיוחד במדעי הטבע ובכלכלה.

## היסטוריה
רעיון הקמתה של אוניברסיטה במיינץ החל בזמנו של אדולף השני מנסאו, ארכיבישוף מיינץ. באותו זמן, היה נדרש אישור של האפיפיור על מנת להקים מוסד לימודי, ואדולף השני יזם את קבלת האישור.
עם זאת, בזמנו של אדולף לא הקומה האוניברסיטה, אלא בזמן כהונתו של יורשו בתפקיד הארכיבישוף, דיטר מאיזנבורג, בשנת 1477. החל משנת 1784 הותרה למידתם של פרוטסטנטים ויהודים באוניברסיטה. במהרה הפכה לאחת האוניברסיטאות הקתוליות הגדולות באירופה, עם עשר מחלקות רק בתאולוגיה. בעקבות הקמת רפובליקת מיינץ ב-1792 וכיבוש מיינץ על ידי הפרוסים שנה לאחר מכן, הפעילות האקדמית במיינץ נעצרה. ב-1798 האוניברסיטה חזרה לפעילות תחת הממשל הצרפתי. רק פקולטה אחת לתאולוגיה מתוך העשר שהיו באוניברסיטה בעבר המשיכה לפעול לאורך המאה ה-19, בתוך "הסמינר התאולוגי", ומאז 1877 בתור "המכללה לפילוסופיה ולתאולוגיה".

האוניברסיטה הנושאת את השם "אוניברסיטת מיינץ" הוקמה בשנת 1946 על ידי כוחות צרפת ששלטו אז באזור. שרידי צריפים של נ"מ ממלחמת העולם השנייה שימשו כמבנה הראשון של האוניברסיטה, וממשיכים לשמש אותה גם כיום.

הקשר בין המוסד שהוקם במיינץ בימי הביניים לבין המוסד שהוקם לאחר מלחמת העולם השנייה שנוי במחלוקת. בין שני המוסדות ישנן מאה שנים שבהן לא התקיים מוסד אקדמי זה, מלבד סמינר תאולוגי ומכללה למיילדות.

## פקולטות
פקולטות אוניברסיטת מיינץ כוללות:

* הפקולטה לתאולוגיה קתולית ופרוטסטנטית
* הפקולטה למדעי החברה, מדיה וספורט
* הפקולטה למשפטים, ניהול וכלכלה
* הפקולטה לרפואה
* הפקולטה לפילוסופיה ופילולוגיה
* הפקולטה לתרגום, בלשנות ולימודי תרבות
* הפקולטה להיסטוריה ולימודי תרבות
* הפקולטה לפיזיקה, מתמטיקה ומדעי המחשב
* הפקולטה לכימיה, מדעי הרוקחות, גאוגרפיה ומדעי כדור הארץ
* הפקולטה לביולוגיה

בית הספר למוזיקה והאקדמיה לאמנות הם מוסדות אמנות נפרדים של האוניברסיטה.

## בוגרים ידועים
בין בוגרי האוניברסיטה נכללים שני זוכי פרס נובל:

* ורנר פורסמן – זוכה פרס נובל לרפואה בשנת 1956
* פול קרוצן – זוכה פרס נובל לכימיה בשנת 1995

בין בוגרי האוניברסיטה נכללים:

* קלמנס ונצל פון מטרניך – דיפלומט באימפריה האוסטרית

החל משנת 1946:

* הלמוט קוהל – קנצלר גרמניה בין השנים 1982-1998
* מלו דרייר – פוליטיקאית
* פרנץ יוזף יונג – פוליטיקאי

## קישורים חיצוניים

* 

## הערות שוליים

*
מיינץ
מיינץ
קטגוריה:ריינלנד-פפאלץ: מבנים
עונת 1976/1977 בגביע אירופה לאלופות בכדורגל

**עונת 1976/1977 ב[[ליגת האלופות|גביע אירופה לאלופות בכדורגל]]** הייתה העונה ה-22 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-15 בספטמבר 1976 ותחרות הסתיימה ב-25 במאי 1977.

בתחרות השתתפו 32 קבוצות.

משחק הגמר נערך בסטאדיו אולימפיקו, רומא. התחרות הסתיימה בניצחון של ליברפול בפעם הראשונה בתולדות המועדון. ניצחון זה היה הראשון בסדרה של שישה ניצחונות של קבוצות אנגליות בגביע. החל משנה זו, ליברפול השתתפה ב-5 משחקי גמר במהלך תשע שנים וניצחה ארבע פעמיים.

גרד מולר זכה בתואר מלך השערים בפעם השלישית.

## מתכונת התחרות
בתחרות השתתפו 32 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר.

בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין.

## השלבים המתקדמים

## ראו גם
* גמר גביע אירופה לאלופות 1977

## קישורים חיצוניים

* 
* נתונים מאתר אופ"א

קטגוריה:תחרויות כדורגל ב-1976
קטגוריה:תחרויות כדורגל ב-1977
קטגוריה:עונות בליגת האלופות
מקסימיליאן גופל

**מקסימיליאן גופל** (בגרמנית: **Maximilian Göppel**; נולד ב-31 באוגוסט 1997 בוואדוץ שבליכטנשטיין) הוא כדורגלן ליכטנשטייני ששיחק בעמדת המגן השמאלי בקבוצת ואדוץ מליגת העל השווייצרית ובנבחרת ליכטנשטיין.

## קריירת מועדונים
גופל נולד בוואדוץ שבליכטנשטיין וגדל במחלקת הנוער של שאן, קבוצה מליכטנשטיין המשחקת בליגות הנמוכות בשווייץ, שכן בליכטנשטיין אין ליגת כדורגל פעילה. בשנת 2014 עבר לשחק בבלצרס. לקראת עונת  חתם גופל בוואדוץ, מליגת העל השווייצרית. ב-21 בספטמבר 2016 ערך את הופעת הבכורה שלו במועדון, כששיחק 90 דקות בתיקו 0-0 נגד יאנג בויז ברן במסגרת המחזור השמיני בליגה. ב-1 בינואר 2021 שוחרר מהקבוצה והיה שחקן חופשי עד שחתם בקבוצת אשן-מאורן מהליגה השלישית בשווייץ בתאריך 24 בפברואר 2021. ב-1 בינואר 2022 לקח הפסקה ממשחק פעיל, וחזר לשחק בקבוצת אשן מאורן ב-1 ביולי 2022.

## קריירה בינלאומית
ב-6 ביוני 2016 ערך גופל את הופעת הבכורה שלו בנבחרת ליכטנשטיין, כששיחק 90 דקות בהפסד 4-0 לנבחרת איסלנד במשחק ידידות. ב-9 באוקטובר 2016 הבקיע גופל את שער הבכורה שלו בנבחרת, שער בדקה ה-49 בהפסד 2-1 לנבחרת ישראל במסגרת מוקדמות מונדיאל 2018.

## קישורים חיצוניים

קטגוריה:כדורגלנים ליכטנשטיינים
קטגוריה:מגני כדורגל ליכטנשטיינים
קטגוריה:כדורגלני בלצרס
קטגוריה:כדורגלני פ.צ. ואדוץ
קטגוריה:ילידי 1997
רבש"ץ

**רכז ביטחון שוטף צבאי** (בראשי תיבות: **רבש"ץ**, נכתב גם: **רבש"צ**) הוא האחראי על אבטחת יישוב בשגרה, ובחירום עד הגעת כוחות צה"ל או משטרה. עליו מוטל התפקיד להיות חוליית הקישור בין גורמי ביטחון אזוריים וחירום כלליים, היישוב ותושביו.

הרבש"ץ כפוף מנהלית למזכיר היישוב ככל שמדובר בוועד מקומי במועצה אזורית או לממונה חירום וביטחון ברשות המקומית. וכפוף מקצועית למפקד החטיבה שהיישוב נמצא בתחומה.

באזורים הכפופים לצה"ל ביהודה ושומרון, עוטף עזה וישובי ספר סמוכי הגדר בגבולות הארץ, עובד הרבש"ץ מול הכוחות עליהם מוטלת אבטחת היישוב בו הוא מתגורר, ואחראי על מערכת הביטחון ביישוב או המועצה המקומית עליה הוא ממונה, בחיבור ישיר של ביטחון שוטף בין התושבים יחד עם כיתת כוננות, אל מול גורמי צה"ל בגזרתו. בפנים הארץ הוא כפוף למשטרת ישראל ונקרא: **רב"ש** (רכז ביטחון שוטף).

את שכר הרבש"צים מממן משרד הביטחון מתקציבו. הרבש"צים ממלאים את תפקידם מתוקף כתב מינוי, הניתן להם מאת מפקד החטיבה המרחבית (חטמ"ר), אשר בגזרתה הם פועלים. המינוי ניתן בהתאם לצו בדבר הסדרת השמירה ביישובים.

## תפקידים
* ניהול הביטחון השוטף ביישוב
* ניהול השמירה ביישוב בעת חירום
* קיום קשר עם גורמי הביטחון באזור היישוב
* ניהול המתקנים והציוד שבתחום אחריות הרבש"ץ
* הפעלת כיתת הכוננות והתיאום מול כוחות הביטחון בגזרתו
* תיאום אזרחי עם התושבים ביישוב או המועצה המקומית בגזרתו, לגבי הביטחון השוטף ביישוב או במועצה המקומית.

## הכשרה
ההכשרה של הרבש"ץ מתבצעת במסגרת צה"ל בקורסים של בית הספר להגנת היישוב.
אחת לשנה מתקיים בבית הספר להגנת יישובים בבסיס האימונים לכיש של פיקוד המרכז קורס ייחודי המכשיר רבש"צים מכל רחבי הארץ לפיקוד על כיתת הכוננות ביישוב בו הם גרים.

בפקודות צה"ל נקבע, כי הרבש"ץ ישמש כמפקד היישוב בשגרה וכממונה על השמירה. מינוי הרבש"ץ יבוצע על ידי אלוף הפיקוד או על ידי מי שהוסמך על ידיו – מפקד החטמ"ר. הרבש"ץ ממלא את תפקידו בשליחות צה"ל, וכפוף למפקדת החטמ"ר. הרבש"ץ אחראי בתחום היישוב, בין היתר, על הטיפול בחיילי הגנ"ש (הגנת יישובים), במרכיבי הביטחון ובכיתת הכוננות. הרבש"ץ חייב לעבור הכשרה במסגרת קורס רבש"צים וזאת כתנאי להעסקתו. ניתן להעמידו לדין צבאי על כל עבירה הנוגעת לנושאים המוטלים עליו. לרבש"צ יש אפשרות לסגן רבש"ץ שממלא את מקומו בהיעדרויות קצרות. בפקודות צה"ל נקבע, כי נוהל מינוי ממלא מקום הרבש"ץ הוא כנוהל מינוי רבש"ץ ותפקידיו של ממלא מקום רבש"ץ הם כתפקידיו של רבש"ץ.

## ביהודה ושומרון ועוטף עזה
תפקידו של רבש"ץ ביהודה ושומרון ועוטף עזה, וכן בישובי ספר סמוכי גדר בגבולות, תפקידו הוא מקיף ומורכב יותר מאשר תפקידו בשאר חלקי הארץ. הוא פועל גם מחוץ לתחום היישוב, מטפל בשאלות ביטחון פנים ועובד באופן ישיר מול כוחות צה"ל בגזרתו, כולל הפעלת כיתת הכוננות של היישוב או המועצה המקומית.

## קישורים חיצוניים
* 
* סמכויות רבש"צים, אתר הפרקליטות הצבאית
* 
* אילן בן שבת - אין רבש"צ בעירו (נוב' 2011) עיתון מטה בנימין
* יישובים ב״עוטף עזה״ — מקרה בוחן לחוסן החברתי בישראל (2006-2016)
* 

## הערות שוליים

קטגוריה:הגנה אזרחית בישראל
קטגוריה:מקצועות
לואיס אברם

**לואיס אלפונסו אברם אוגרלי** (בספרדית: **Luis Alfonso Abram Ugarelli**; נולד ב-27 בפברואר 1996 בלימה שבפרו) הוא כדורגלן פרואני המשחק בעמדת הבלם בקבוצת ספורטינג קריסטל.

## קריירת מועדונים
אברם החל את הקריירה המקצוענית שלו בספורטינג קריסטל מליגת העל הפרואנית. ב-18 במאי 2014 ערך אברם את הופעת הבכורה שלו במועדון, כששיחק 90 דקות והבקיע את שער הבכורה שלו בדקה ה-30 בהפסד 1–2 לסן סימון במסגרת הגביע הפרואני. ב-14 באוגוסט 2014 ערך אברם את הופעת הבכורה שלו בליגה, כששיחק 90 דקות בהפסד 1–2 לספורט אואנקיו. ב-21 בנובמבר 2014 הבקיע אברם את שער הבכורה שלו בליגה, שער בדקה ה-79 בניצחון 2–3 על אליאנסה לימה. אברם זכה עם ספורטינג קריסטל באליפות פרו בעונת , כשהוא עורך 21 הופעות ליגה ומבקיע שער אחד. בעונת  ערך אברם 10 הופעות ליגה והבקיע שער אחד.

ב-31 ביולי 2021 חתם בגרנדה מהלה ליגה הספרדית.

בינואר 2022 הושאל לקרוס אסול מהליגה המקסיקנית.

## קריירה בינלאומית
ב-24 במאי 2016 ערך אברם את הופעת הבכורה שלו בנבחרת פרו, כשנכנס כמחליף בדקה ה-69 בניצחון 0–4 על נבחרת טרינידד וטובגו במשחק ידידות. אברם היה חלק מסגל נבחרת פרו לקופה אמריקה 2016, אך לא לקח חלק בטורניר.

## קישורים חיצוניים

קטגוריה:כדורגלנים פרואנים
קטגוריה:בלמי כדורגל פרואנים
קטגוריה:לימה: כדורגלנים
קטגוריה:כדורגלני ספורטינג קריסטל
קטגוריה:כדורגלני ולס סארספילד
קטגוריה:כדורגלני גרנדה
קטגוריה:כדורגלני קרוס אסול
קטגוריה:כדורגלני נבחרת פרו
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים זרים בארגנטינה
קטגוריה:ספורטאים זרים בספרד
קטגוריה:ספורטאים זרים במקסיקו
קטגוריה:ילידי 1996
מילאן שקריניאר

**מילאן שקריניאר** (בסלובקית: **Milan Škriniar**; נולד ב-11 בפברואר 1995 בז'יאר נאד הרונום שבסלובקיה) הוא כדורגלן סלובקי המשחק בעמדת הבלם בפנרבחצ'ה ובנבחרת סלובקיה. 

## קריירת מועדונים
### מ.ש.ק. ז'ילינה וההשאלה לזלטה מורבצה
שקריניאר נולד בעיירה ז'יאר נאד הרונום שבסלובקיה, והחל לשחק במחלקת הנוער המקומית. בשנת 2007 עבר למחלקת הנוער של מ.ש.ק. ז'ילינה מליגת העל הסלובקית. ב-27 במרץ 2012 ערך את הופעת הבכורה שלו במועדון, כששיחק 90 דקות בתיקו 1-1 נגד זלטה מורבצה במסגרת המחזור ה-19 בליגה. הוא הוסיף הופעת ליגה אחת בלבד בעונת  והופעה נוספת בגביע הסלובקי, בעונה בה זכתה מ.ש.ק. ז'ילינה בדאבל.

את עונת  החל שקריניאר במ.ש.ק. ז'ילינה, וב-23 בנובמבר 2012 הבקיע את שער הבכורה שלו במועדון, שער בדקה ה-35 בניצחון 1–4 על זלטה מורבצה. הוא שיחק בקבוצה במשך חצי עונה, בה הבקיע שער אחד בעשר הופעות ליגה. בחודש ינואר 2013 הושאל לזלטה מורבצה מליגת העל הסלובקית למשך חצי עונה. ב-1 במרץ 2013 ערך את הופעת הבכורה שלו במועדון, כששיחק 59 דקות בהפסד 1–4 לסלובן ברטיסלאבה במשחק המחזור ה-20 בליגה. הוא ערך במועדון שבע הופעות ליגה, וחזר למ.ש.ק. ז'ילינה למשך שתי עונות וחצי, בהן ערך 65 הופעות ליגה והבקיע 11 שערים.

### סמפדוריה
בשלהי ינואר 2016 חתם בסמפדוריה מהסרייה א'. ב-24 באפריל 2016 ערך את הופעת הבכורה שלו במועדון, כשנכנס כמחליף בתוספת הזמן של המחצית השנייה בניצחון 1–2 על לאציו במסגרת המחזור ה-35 בליגה. עד סוף העונה הוסיף שתי הופעות ליגה.

### אינטר מילאנו
ב-7 ביולי 2017 חתם לחמש שנים באינטר מילאנו לאחר שנה וחצי במדי סמפדוריה.

### פריז סן ז'רמן
ב-6 ביולי 2023 עזב שקריניאר את אינטר לאחר שש שנים וחתם בפריז סן ז'רמן לחמש שנים.

## קריירה בינלאומית
ב-27 במאי 2016 ערך שקריניאר את הופעת הבכורה שלו בנבחרת סלובקיה, כששיחק 90 דקות בניצחון 1–3 על נבחרת גאורגיה במשחק ידידות. שקריניאר היה חלק מסגל נבחרת סלובקיה לטורניר יורו 2016, וערך 2 הופעות: בתיקו 0-0 נגד נבחרת אנגליה בשלב הבתים, ובהפסד 0–3 לנבחרת גרמניה בשלב שמינית הגמר. נכלל בסגל נבחרת סלובקיה ליורו 2020. נכלל בסגל נבחרת סלובקיה ליורו 2024.

## תארים
;מ.ש.ק. ז'ילינה
* אליפות סלובקיה (1): 2011/2012
* הגביע הסלובקי (1): 2011/2012

;אינטר
* אליפות איטליה: 2020/2021
*הסופר קאפ האיטלקי: 2021, 2022
*גביע האיטלקי: 2021/2022, 2022/2023

;פריז סן ז'רמן

* אליפות צרפת : 2023/2024

*הסופר קאפ הצרפתי: 2023

## קישורים חיצוניים

## הערות שוליים

קטגוריה:כדורגלנים סלובקים
קטגוריה:בלמי כדורגל סלובקים
קטגוריה:כדורגלני מ.ש.ק. ז'ילינה
קטגוריה:כדורגלני סמפדוריה
קטגוריה:כדורגלני אינטר מילאנו
קטגוריה:כדורגלני פריז סן-ז'רמן
קטגוריה:כדורגלני פנרבחצ'ה
קטגוריה:כדורגלני נבחרת סלובקיה
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים זרים באיטליה
קטגוריה:ספורטאים זרים בצרפת
קטגוריה:סלובקים שנולדו ב-1995
ישראל באולימפיאדת הנוער לילהאמר (2016)

**[[אולימפיאדת הנוער לילהאמר (2016)|אולימפיאדת הנוער לילהאמר]]** היא משחקי החורף האולימפיים לנוער ה-2 המתקיימים. המשלחת הישראלית השתתפה לראשונה במשחקי החורף האולימפיים לנוער וכללה 2 ספורטאים המתחרים ב-2 ענפי ספורט שונים. המשלחת הישראלית הבוגרת הראשונה למשחקי החורף האולימפיים הייתה בשנת 1994 לאולימפיאדת לילהאמר.

נושא דגל ישראל בטקס הפתיחה היה הגולש האלפיני, איתמר בירן.

## הרכב המשלחת הישראלית
המשלחת כללה 2 ספורטאים שהתחרו ב-2 ענפים.

## הישגים בולטים

### מדליות

#### ישראל
המשלחת הישראלית לא זכתה באף מדליה לאורך המשחקים.

## הישגי הספורטאים

### [[קובץ:Figure skating pictogram.svg|30x30 פיקסלים]] החלקה אומנותית
**בנים**

### [[קובץ:Alpine skiing pictogram.svg|30x30 פיקסלים]] סקי אלפיני
**בנים**

2016
קטגוריה:2016 בישראל: ספורט
קטגוריה:לילהאמר: ספורט
מייזו

**חברת מייזו טכנולוגיות בע"מ** (באנגלית: **Meizu Technology Co., Ltd.**, בסינית: **魅族科技有限公司**, תעתיק פין-יין: **Mèizú Kējì Yǒuxiàn Gōngsī**) היא יצרנית אלקטרוניקה סינית שבסיסה בג'והאי שבגואנדונג. החברה הוקמה ב-2003, ובתחילה ייצרה נגני MP3 ו-MP4. החל מ-2008 היא מתמקדת בייצור טלפונים חכמים. מייזו היא אחת מיצרניות הטלפונים החכמים הגדולות בסין, היא מכרה 8.9 מיליון טלפונים במחצית הראשונה של 2015.

## מוצרים

### טלפונים חכמים

#### סדרת PRO
סדרת PRO הוצגה עם השקת Meizu PRO 5, יורשו של ה-Meizu MX4 Pro. זוהי סדרת מוצרי הדגל של מייזו. מדובר במכשירים חזקים עם ביצועים גבוהים.
* Meizu PRO 5
* Meizu PRO 5 Ubuntu Edition
* Meizu PRO 6
* Meizu PRO 6 Plus
* Meizu PRO 7
* Meizu PRO 7 Plus
*Meizu PRO 15
*Meizu PRO 15 plus
*Meizu PRO 16
*Meizu PRO 16 plus

#### סדרת MX
סדרת MX היא סדרת טלפונים חכמים שמבחינת חוזקה וביצועיה ממוקמת בין סדרת מוצרי הדגל למוצרים באמצע טווח המוצרים של מייזו.
* Meizu MX
* Meizu MX2
* Meizu MX3
* Meizu MX4
* Meizu MX4 Ubuntu Edition
* Meizu MX4 Pro
* Meizu MX5
* Meizu MX6

#### סדרת M
סדרת M היא סדרת טלפונים חכמים שאמורה  להיות מכשירים שימושים ובמחירים סבירים.
* Meizu M1 Note
* Meizu M2
* Meizu M2 Note
* Meizu M3
* Meizu M3E
* Meizu M3S
* Meizu M3 Max
* Meizu M3 Note
* Meizu M5
* Meizu M5 Note
* Meizu M5c
* Meizu M5s
* Meizu M6
* Meizu M6s
* Meizu M6 Note
* Meizu M8
* Meizu M9

#### סדרת U
* Meizu U10
* Meizu U20

### [[מערכת הפעלה]]
* Flyme OS
## קישורים חיצוניים

* 

קטגוריה:חברות אלקטרוניקה
קטגוריה:חברות טכנולוגיה סיניות
קטגוריה:הרפובליקה העממית של סין: טלקומוניקציה
קטגוריה:יצרני טלפונים חכמים
האחיות ג'משיד

**האחיות ג'משיד** הן האחיות עדן ושי-לי ג'משיד, הפועלות כהרכב מוזיקלי. **שי-לי ג'משיד** שרה ומנגנת בגיטרה ו**עדן ג'משיד** שרה ומנגנת בצ'לו.

## ביוגרפיה
האחיות ג'משיד נולדו וגדלו בשכונת תלפיות מזרח בירושלים, להורים ממוצא אלג'יראי־מרוקאי־פרסי, שניהלו את בית המלון "עדן ירושלים". אחותן הבכורה, המוזיקאית ענבל ג'משיד, נשואה למוזיקאי גלעד ואקנין ושניהם חברי ההרכב המוזיקלי אקוט. הן למדו בבית הספר קשת בירושלים.

האחיות התחילו להופיע בשנת 2006 בירושלים ובשנת 2016 ראה אור אלבום הבכורה שלהן (הנושא את שמן) בהפקתם המוזיקלית של אביב משולם ושחר אליסוף. שי־לי ג'משיד כתבה והלחינה את רוב השירים באלבום שמושפע ממוזיקה קאמרית. באותה השנה חידשו את השיר "אינתה דאיימן" של שרית חדד.

בסוף אפריל 2021 פרסמו האחיות ג'משיד כי הפיקו אלבום שני, והעלו לרשת שיר ראשון מתוכו, "ארצות אחרות".

## דיסקוגרפיה
### אלבומים
* "האחיות ג'משיד" (2016)
* "אלף שמשות" (2021)

### סינגלים
* "ירושלים" (2016)
* "ארמון מחול" (2016)
* "יותר מדי" (2019)
* "אלף שמשות" (2019)
* "ארצות אחרות" (2021)

## קישורים חיצוניים

* 
* להאזנה: האחיות ג'משיד ב"מופע הרדיו" מהצוללת הצהובה - הפקת מקור של רשת ג', יולי 2016
* 
* יעקב בר-און, הופתענו לגלות עד כמה אין שירי-ילדים במזרחית, באתר מעריב אונליין, 7 באוקטובר 2020

## הערות שוליים

קטגוריה:צמדים מוזיקליים ישראלים
קטגוריה:זמרות ישראליות
קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:אחאים
קטגוריה:צמד אחיות זמרות
קטגוריה:צמד אחאים זמרים
קטגוריה:תלפיות מזרח: אישים
רוביו רובין

**רוביו יובאני מנדז רובין** (באנגלית: **Rubio Yovani Mendez Rubin**; נולד ב-1 במרץ 1996 בביברטון שבאורגון, ארצות הברית) הוא כדורגלן גואטמלי-אמריקאי המשחק בעמדת החלוץ בקבוצת ריאל סולט לייק ובנבחרת גואטמלה.

## קריירת מועדונים
רובין שיחק במחלקות נוער בארצות הברית, ובשנת 2013 הגיע למחלקת הנוער של אוטרכט מליגת העל ההולנדית. ב-17 באוגוסט 2014 ערך רובין את הופעת הבכורה שלו במועדון, כששיחק 90 דקות בניצחון 2-1 על וילם II במסגרת המחזור השני בליגה. ב-29 בנובמבר הבקיע רובין את שער הבכורה שלו במועדון, שער בדקה ה-83 בניצחון 5-1 על נאק ברדה במסגרת המחזור ה-14 בליגה. רובין ערך 28 הופעות ליגה בעונת , בהן הבקיע שלושה שערים, והוסיף 10 הופעות ליגה בעונת .

## קריירה בינלאומית
ב-14 בנובמבר 2014 ערך רובין את הופעת הבכורה שלו בנבחרת ארצות הברית, כששיחק 67 דקות בהפסד 2-1 לנבחרת קולומביה במשחק ידידות.

במהלך שנת  החליט לייצג את נבחרת גואטמלה. המעבר התאפשר בזכות העובדה כי במדי נבחרת ארצות הברית, הוא שיחק רק במשחקי ידידות. ב-2 ביוני 2022 ערך את הופעת הבכורה שלו בנבחרת בהפסד 2-0 ל.

## קישורים חיצוניים

קטגוריה:אמריקאים ילידי אורגון
קטגוריה:כדורגלנים אמריקאים
קטגוריה:כדורגלנים גואטמלים
קטגוריה:חלוצי כדורגל אמריקאים
קטגוריה:חלוצי כדורגל גואטמלים
קטגוריה:אורגון: כדורגלנים
קטגוריה:כדורגלני אוטרכט
קטגוריה:כדורגלני סילקבור
קטגוריה:כדורגלני סטאבק
קטגוריה:כדורגלני טיחואנה
קטגוריה:כדורגלני ריאל סולט לייק
קטגוריה:כדורגלני נבחרת ארצות הברית
קטגוריה:כדורגלני נבחרת גואטמלה
קטגוריה:כדורגלני גביע הזהב 2023
קטגוריה:כדורגלני גביע הזהב 2025
קטגוריה:אמריקאים ממוצא גואטמלי
קטגוריה:אמריקאים ממוצא מקסיקני
קטגוריה:ספורטאים אמריקאים בהולנד
קטגוריה:ספורטאים זרים בדנמרק
קטגוריה:ספורטאים זרים בנורווגיה
קטגוריה:ספורטאים זרים במקסיקו
קטגוריה:ספורטאים זרים בהולנד
קטגוריה:גואטמלים שנולדו ב-1996
קטגוריה:אמריקאים שנולדו ב-1996
לינוס ואלקוויסט

**לינוס ואלקוויסט** (בשוודית: **Linus Wahlqvist**; נולד ב-11 בנובמבר 1996 בנורשפין שבשוודיה) הוא כדורגלן שוודי המשחק בעמדת הבלם בקבוצת פוגון שצ'צ'ין בליגת העל הפולנית ובנבחרת שוודיה.

## קריירת מועדונים
ואלקוויסט נולד בנורשפין שבשוודיה. הוא החל לשחק במחלקת הנוער של המועדון המקומי אנבי BK, ובשנת 2009 עבר למחלקת הנוער של המועדון הבכיר בעיר, נורשפין, המשחק בליגת העל השוודית. ב-6 באפריל 2014 ערך ואלקוויסט את הופעת הבכורה שלו במועדון, כשנכנס כמחליף בדקה ה-88 בניצחון 2-0 על הלסינגבורג במסגרת המחזור השני בליגה. ואלקוויסט ערך 24 הופעות ליגה בעונת . ב-4 ביולי 2015 הבקיע ואלקוויסט את שער הבכורה שלו במועדון, שער בדקה ה-13 בניצחון 3-1 על מאלמה במסגרת המחזור ה-14 בליגה. הוא ערך 29 הופעות ליגה בעונת 2015, בה זכתה נורשפין באליפות שוודיה. בנוסף, שיחק ואלקוויסט במשחק הסופר קאפ השוודי, בו ניצחה נורשפין את גטבורג בתוצאה 3-0.

## קריירה בינלאומית
בספטמבר 2013 זומן ואלקוויסט לסגל נבחרת שוודיה עד גיל 17 לטורניר גביע העולם עד גיל 17 שנערך באיחוד האמירויות הערביות, שם סייע לנבחרת לזכות במקום השלישי ולזכות במדליית הארד.

בשנת 2017 השתתף עם נבחרת שוודיה עד גיל 21 באליפות אירופה עד גיל 21. במהלך שלב הבתים החמיץ בעיטת עונשין מכרעת נגד נבחרת אנגליה, והנבחרת הודחה מהטורניר.

ב-6 בינואר 2016 ערך את הופעת הבכורה שלו בנבחרת שוודיה הבוגרת, כשנכנס כמחליף בדקה ה-83 בתיקו 1–1 נגד נבחרת אסטוניה במשחק ידידות.

## תארים
;נורשפינג

* אליפות שוודיה (1): 2015
* הסופר קאפ השוודי (1): 2015

## קישורים חיצוניים

## הערות שוליים

קטגוריה:כדורגלנים שוודים
קטגוריה:בלמי כדורגל שוודים
קטגוריה:נורשפין: כדורגלנים
קטגוריה:כדורגלני נורשפין
קטגוריה:כדורגלני דינמו דרזדן
קטגוריה:כדורגלני פוגון שצ'צ'ין
קטגוריה:כדורגלני נבחרת שוודיה
קטגוריה:שוודים שנולדו ב-1996
השייטת הבריטית בים הכספי

**השייטת הבריטית בים הכספי** (באנגלית: **British Caspian Flotilla**) הייתה כוח של הצי המלכותי הבריטי שהוקם בים הכספי ב-1918. השייטת הייתה חלק מכוחות התערבות מדינות ההסכמה במלחמת האזרחים ברוסיה.
## היסטוריה
ההחלטה על הקמת הכוח התקבלה ב-11 ביולי 1918 על ידי המפקדה הצבאית הבריטית בבגדאד. מטרותיו של הכוח היו:
* השתלטות על קרסנובודסק, הקצה המזרחי של המסילה הטרנס-כספית ועל ידי כך לסייע לחיל המשלוח בפיקודו של מייג'ור גנרל וילפריד מלסון שהייתה מעורבת בלחימה בטורקמניסטן.
* מניעת נפילתם של באקו ושל שדות הנפט סביבה לידי הקיסרות הגרמנית או לידי האימפריה העות'מאנית.
השייטת הוקמה תחת פיקודו של קומודור דייוויד נוריס בספטמבר 1918. נוריס נסע דרך היבשה מבגדאד לעיר הנמל בנדר-י אנזלי שבצפון איראן בראש שיירת משאיות שהובילה את תותחי השייטת. בינואר 1919 תוגבר הכוח ב-12 סירות מנוע שנשלחו באמצעות רכבות מעיר הנמל בתומי שעל חוף הים השחור. לאחר מכן חומשו כלי שיט אלו בתותחים, מונו להם מפקדים מהצי הבריטי והם אובטחו על ידי חיילים מחיל הנחתים המלכותי.

השייטת החזיקה בסיסים באנזלי ובקרסנובודסק ובנוסף סייעה לפעולת קווי האספקה שנעו בין היחידות הקרקעיות הבריטיות בבאקו, פטרובסק  שעל החוף המערבי של הים הכספי ופורט אלכסנדרובסק שעל חופו המזרחי.
על כלי השיט של השייטת נמנו:
* אה"מ קרוגר (HMS Kruger, אוניית הדגל)
* אה"מ ונצ'ר (HMS Venture)
* אה"מ אסיה (HMS Asia)
* אה"מ טירת וינדזור (HMS Windsor Castle)
* אה"מ אמיל נובל (HMS Emile Nobel)
* אה"מ אורלינוך (HMS Orlionoch), שלתקופה מסוימת המריאו מסיפונה מטוסי טייסת 266 של חיל האוויר המלכותי הבריטי.

ספינות השייטת סייעו ל במהלך מלחמת האזרחים ברוסיה.

## הערות שוליים

קטגוריה:מלחמת האזרחים ברוסיה
קטגוריה:היסטוריה של הצי המלכותי הבריטי
קטגוריה:הים הכספי
קטגוריה:יחסי ברית המועצות – הממלכה המאוחדת
רזבאן מארין

**רזבאן גבריאל מארין** (ברומנית: **Răzvan Gabriel Marin**; נולד ב-23 במאי 1996 בבוקרשט שברומניה) הוא כדורגלן רומני המשחק בעמדת הקשר בקבוצת א.א.ק. אתונה ובנבחרת רומניה.

## קריירת מועדונים

מארין נולד בבוקרשט שברומניה והוא בנו של כדורגלן העבר פטר מארין. מארין החל את הקריירה המקצוענית שלו בויטורול קונסטנצה מליגת העל הרומנית. ב-18 באוקטובר 2013 הוא ערך את הופעת הבכורה שלו במועדון, כשנכנס כמחליף בדקה ה-83 בהפסד 0–4 לסטיאווה בוקרשט במסגרת המחזור ה-11 בליגה. מארין ערך 10 הופעות ליגה בעונת . ב-15 במרץ 2015 הבקיע מארין את שער הבכורה שלו במועדון, שער בדקה ה-40 בניצחון 1–2 על צ'.פ.ר. קלוז' במסגרת המחזור ה-21 לעונת  בליגה. בעונה זו ערך מארין 17 הופעות ליגה, בהן הבקיע שער בודד. בעונת  הוסיף מארין 28 הופעות ליגה, בהן הבקיע שלושה שערים.

ב-20 בינואר 2017 חתם מארין בסטנדרד לייז' מליגת העל הבלגית. יומיים לאחר מכן ערך את הופעת הבכורה, כשעלה כמחליף בדקה ה-80 במשחק נגד קלאב ברוז'. באפריל 2019 חתם בקבוצת אייאקס על חוזה לחמש עונות, החל מעונת 2019/2020. ב-27 ביולי ערך את הופעתו הראשונה בניצחון 0–2 נגד פ.ס.וו. איינדהובן בהסופר קאפ ההולנדי. ב-31 באוגוסט 2020 הושאל מארין לקליארי לעונה אחת.

ב-5 ביולי 2022 הושאל לאמפולי.

## קריירה בינלאומית
ב-8 באוקטובר 2016 ערך מארין את הופעת הבכורה שלו בנבחרת רומניה, כששיחק 90 דקות והבקיע שער בניצחון 0–5 על נבחרת ארמניה במסגרת מוקדמות מונדיאל 2018. נכלל בסגל נבחרת רומניה ליורו 2024.

## קישורים חיצוניים

## הערות שוליים

קטגוריה:כדורגלנים רומנים
קטגוריה:קשרי כדורגל רומנים
קטגוריה:בוקרשט: כדורגלנים
קטגוריה:כדורגלני פארול קונסטנצה
קטגוריה:כדורגלני סטנדרד לייז'
קטגוריה:כדורגלני אייאקס
קטגוריה:כדורגלני קליארי
קטגוריה:כדורגלני אמפולי
קטגוריה:כדורגלני נבחרת רומניה
קטגוריה:רומנים שנולדו ב-1996
יוסף א-נסירי

**יוסף א-נסירי** (בערבית: **يوسف النصيري**, תעתיק עברי: **יוסף אלנצירי**; נולד ב-1 ביוני 1997 בפאס שבמרוקו) הוא כדורגלן מרוקאי המשחק בעמדת החלוץ בקבוצת אל-איתיחאד מליגת העל הסעודית ובנבחרת מרוקו.

## קריירת מועדונים
א-נסירי נולד בפאס שבמרוקו. הוא גדל במחלקות נוער מקומיות, ובשנת 2015 עבר למחלקת הנוער של מאלגה מליגת העל הספרדית. ב-26 באוגוסט 2016 ערך א-נסירי את הופעת הבכורה שלו במועדון, כשנכנס כמחליף בדקה ה-77 בתיקו 2-2 נגד אספניול במסגרת המחזור השני בליגה. ב-20 בספטמבר הבקיע א-נסירי את שער הבכורה שלו במועדון, שער בדקה ה-76 בניצחון 1–2 על אייבר במסגרת המחזור החמישי בליגה. ב-16 בינואר 2020 חתם בסביליה לחמש וחצי שנים. ב-24 ביולי 2024 חתם בפנרבחצ'ה.

## קריירה בינלאומית
ב-31 באוגוסט 2016 ערך א-נסירי את הופעת הבכורה שלו בנבחרת מרוקו, כששיחק 90 דקות בתיקו 0-0 נגד נבחרת אלבניה במשחק ידידות. את שער הבכורה שלו במדים הלאומיים כבש בבעיטה מחוץ לרחבה נגד טוגו במסגרת גביע אפריקה לאומות 2017 בדקה ה-72 כאשר הוא נכנס כמחליף 12 דקות קודם לכן.

נכלל בסגל נבחרת מרוקו לטורניר מונדיאל 2022.

נכלל בסגל נבחרת מרוקו לטורניר גביע אפריקה לאומות 2023.

## תארים
;סביליה
* הליגה האירופית: 2019/20, 2022/23

;אישיים
* שחקן החודש בלה ליגה: ינואר 2021, אפריל 2023
* שחקן העונה של לגנס (1): 2022/23

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:חלוצי כדורגל מרוקאים
קטגוריה:פאס: כדורגלנים
קטגוריה:כדורגלני מאלגה
קטגוריה:כדורגלני לגנס
קטגוריה:כדורגלני סביליה
קטגוריה:כדורגלני פנרבחצ'ה
קטגוריה:כדורגלני נבחרת מרוקו
קטגוריה:ספורטאים מרוקאים בספרד
קטגוריה:ספורטאים מרוקאים בטורקיה
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:מרוקאים שנולדו ב-1997
ויקינטאס סליבקה

**ויקינטאס סליבקה** (בליטאית: **Vykintas Slivka**; נולד ב-29 באפריל 1995 בפוניבז' שבליטא) הוא כדורגלן ליטאי המשחק בעמדת הקשר בקבוצת לאמיה היוונית ובנבחרת ליטא.

## קריירת מועדונים
### המעבר ליובנטוס וההשאלה למודנה
סליבקה נולד בפוניבז' שבליטא, והחל לשחק במחלקת הנוער של אקרנאס המקומית. בשנת 2013 עבר למחלקת הנוער של יובנטוס מהסרייה א'. בחודש ספטמבר 2014 הושאל סליבקה למודנה מהסרייה ב' לחצי עונה, אך לא ערך הופעה במדיה.

### ההשאלה לגוריצה
בחודש פברואר 2015 הושאל סליבקה לגוריצה מליגת העל הסלובנית לחצי עונה. ב-4 במרץ ערך סליבקה את הופעת הבכורה שלו במועדון, כששיחק 90 דקות בהפסד 2-1 לקופר במסגרת המחזור ה-21 בליגה. ב-25 באפריל הבקיע סליבקה את שער הבכורה שלו במועדון, שער בדקה התשיעית בניצחון 3-0 על קרקה במסגרת המחזור ה-29 בליגה. בסך הכל ערך סליבקה 12 הופעות ליגה במועדון, בהן הבקיע שער אחד.

### ההשאלה לדן בוש
בשלהי חודש אוגוסט 2015 הושאל סליבקה לדן בוס מליגת המשנה ההולנדית לשתי עונות. ב-20 בספטמבר ערך סליבקה את הופעת הבכורה שלו במועדון, כשנכנס כמחליף בדקה ה-65 בניצחון 1-0 על אכילס 29 במסגרת המחזור השביעי בליגה. ב-19 בפברואר 2016 הבקיע סליבקה את שער הבכורה שלו במועדון, שער בדקה ה-34 בניצחון 3-1 על מועדון הכדורגל איינדהובן במסגרת המחזור ה-27 בליגה. בעונתו הראשונה במועדון ערך סליבקה 28 הופעות ליגה, בהן הבקיע שני שערים.

### אפולון סמירני
ב-13 באוגוסט 2020, סליבקה חתם באפולון סמירני מליגת העל היוונית.

## קריירה בינלאומית
ב-5 ביוני 2015 ערך סליבקה את הופעת הבכורה שלו בנבחרת ליטא, כשנכנס כמחליף בדקה ה-58 בהפסד 4-0 לנבחרת הונגריה במשחק ידידות. ב-4 בספטמבר 2016 הבקיע סליבקה את שער הבכורה שלו בנבחרת, שער בדקה ה-34 בתיקו 2-2 נגד נבחרת סלובניה במסגרת מוקדמות מונדיאל 2018.

## קישורים חיצוניים

קטגוריה:כדורגלנים ליטאים
קטגוריה:קשרי כדורגל ליטאים
קטגוריה:פוניבז': כדורגלנים
קטגוריה:כדורגלני יובנטוס
קטגוריה:כדורגלני מודנה
קטגוריה:כדורגלני גוריצה
קטגוריה:כדורגלני דן בוס
קטגוריה:כדורגלני אסקולי
קטגוריה:כדורגלני היברניאן
קטגוריה:כדורגלני אפולון סמירניס
קטגוריה:כדורגלני נבחרת ליטא
קטגוריה:ספורטאים ליטאים באיטליה
קטגוריה:ספורטאים זרים בסלובניה
קטגוריה:ספורטאים זרים בהולנד
קטגוריה:ספורטאים ליטאים בסקוטלנד
קטגוריה:ספורטאים ליטאים ביוון
קטגוריה:ליטאים שנולדו ב-1995
עונת 1978/1979 בגביע אירופה לאלופות בכדורגל

**עונת 1978/1979 ב[[ליגת האלופות|גביע אירופה לאלופות בכדורגל]]** הייתה העונה ה-24 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-15 באוגוסט 1978 ומשחק הגמר נערך ב-30 במאי 1979. 

בתחרות השתתפו 33 קבוצות. 

משחק הגמר נערך באצטדיון האולימפי, מינכן. התחרות הסתיימה בניצחון של נוטינגהאם פורסט בפעם הראשונה בתולדות המועדון. זו הייתה הפעם שלישית ברציפות שקבוצה אנגלית זוכה בגביע. 

קלאודיו סולצר שזכה בתואר מלך השערים כבש חמישה שערים במשחק בודד, ו-11 בתחרות כולה.

## מתכונת התחרות
בתחרות השתתפו 33 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. 

בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין.

## השלבים המתקדמים

## ראו גם
* גמר גביע אירופה לאלופות 1979
 
## קישורים חיצוניים
* 
* נתונים מאתר אופ"ה

קטגוריה:תחרויות כדורגל ב-1978
קטגוריה:תחרויות כדורגל ב-1979
קטגוריה:עונות בליגת האלופות